En liten (3–6 mm), slank, hårete trebukk med brungule dekkvinger. Arten er en av de minste nordiske trebukkene og ligner sterkt på den vanligere arten , men kan skilles fra denne på at det mørke området i spissen av dekkvingene er større, og at sidene av pronotum har bare lange hår (både korte og lange hos ), videre på at pronotum er bredest bak midten (bredest i midten hos ), og at dekkvingene er grovere punktert (for å se denne forskjellen må man ha de to artene ved siden av hverandre). Antennene er slanke, hårete, mørke og omtrent så lange som kroppen. Hodet er kort og bredt, rundet foran, tett kledt med ganske lange hår. Pronotum er svart, noe blankt, litt bredere enn langt, bredest bak midten, med lange, mørke hår. Dekkvingene er brungule med svart spiss (grunnfargen gjerne noe mørkere enn hos ), en del bredere enn pronotum, med markerte skuldre, parallellsidige fra skuldrene til kort før spissen. De er kledt med ganske lange, mest lyse hår. Beina er forholdsvis korte og brungule.